laion/Wikipedia-Exotic huggingface dataset:
בנטון פורמולה

בנטון פורמולה (באנגלית: Benetton Formula) היא קבוצת מרוצים שהשתתפה באליפות הפורמולה 1 בין השנים 1986-2001. הקבוצה הייתה בבעלות משפחת בנטון האיטלקית, בעלת מותג האופנה בנטון. בשנת 2000 נמכרה הקבוצה ליצרנית הרכב הצרפתית רנו. הקבוצה המשיכה לפעול שתי עונות נוספות תחת השם בנטון ובסיום עונת 2001 שינתה את שמה לרנו. בנטון החלה את פעילותה בפורמולה 1 כספונסרית של קבוצת טיירל בעונת 1983 וקבוצת אלפא רומיאו בעונות 1984 ו-1985. במהלך מאי 1985 חתמה הקבוצה על הסכם חסות עם קבוצת טולמן. בסיום העונה רכשה בנטון את טולמן ושינתה את שם הקבוצה לבנטון פורמולה. בעונת הבכורה עשתה הקבוצה שימוש במנועי ב.מ.וו. גרהרד ברגר, נהג הקבוצה, שניצח את הגרנד פרי המקסיקני, היה זה שהשיג את ניצחון הבכורה עבור הקבוצה. ברגר היה גם הנהג שהשיג את הניצחון האחרון עבור הקבוצה, כשניצח את גרנד פרי גרמניה במהלך עונת 1997. בעונת 1987 עברה הקבוצה למנועים מתוצרת פורד, בהם עשתה שימוש במשך 8 עונות. בהמשך עברה למנועים מתוצרת רנו (סה"כ 4 עונות) ומנועים מתוצרת Playlife (שלוש עונות). בשנת 1990 מונה פלאביו בריאטורה למנהל הקבוצה. שנה לאחר מכן רכשה קבוצת TWR, בבעלות של טום וולקינשאו שליש ממניות החברה ומינתה את וולקינשאו ורוס בראון כמנהלי פעילות ההנדסה בקבוצה. בשנת 1998 מונה רוקו בנטון, בנו של לוצ'יאנו בנטון, לתפקיד המנהל הבכיר בקבוצה. בנטון פיטר את בריאטורה ומינה במקומו את דייוויד ריצ'רדס, מנהלה לשעבר של קבוצת פרודרייב. ריצ'רדס פוטר לאחר שנה בשל מחלוקות עם משפחת בנטון לגבי האסטרטגייה העתידית של הקבוצה. לאחר פיטוריו שימש רוקו בנטון כמנהל במשך שלוש שנים, עד למכירת הקבוצה לרנו. מיכאל שומאכר הוא הנהג המצליח ביותר בתולדות הקבוצה. הוא ניצח 19 מתוך 27 המרוצים שניצחו נהגי הקבוצה. בשנים 1994 ו-1995 זכה פעמיים באליפות הנהגים, כאשר בשנה השנייה הוביל גם לזכייה בתואר אליפות היצרנים. לאחר הזכייה עזב שומאכר את הקבוצה, יחד עם רוס בראון ו-12 אנשי מפתח, שעברו להתחרות עבור פרארי. עד לשנת 1996 פעלה הקבוצה תחת רישיון בריטי. מרכז הפעילות של החברה היה בוויטני, הנמצאת מערבית לאוקספורד ובהמשך עברה הפעילות לאניסטון, הנמצאת צפונית-מערבית לעיר. בשנת 1996 עברה הקבוצה להתחרות תחת דגל איטלקי, בשל רצונה של משפחת בנטון האיטלקית להתחרות תחת דגל מדינת המוצא. במרץ 2000 נמכרה הקבוצה לרנו תמורת 120 מיליון דולר. כחלק מתהליך הבנייה מחדש החזירה רנו את בריאטורה לתפקיד מנהל הקבוצה. לאחר המכירה המשיכה הקבוצה לפעול עוד שתי עונות תחת השם בנטון, במהלכן לא השיגה ניצחון. בשנה הראשונה לאחר המכירה המשיכה הקבוצה להשתמש במנועים מתוצרת Playlife, אך בעונת 2001 עברה לשימוש במנועים מתוצרת עצמית. מדיה וקבצים בנושא בנטון פורמולה בוויקישיתוף פרופיל הקבוצה באתר ESPN.com. Will Benetton's nationalism cause problems?, Grandprix.com Benetton passes its Formula 1 team to Renault, BenettonGroup.com
רנו 25

רנו 25 (Renault 25) היא מכונית מנהלים מפוארת המוגדרת כמכונית סלון, 5 דלתות הצ'בק מתוצרת יצרנית כלי הרכב הצרפתית רנו אשר יוצרה בין השנים 1984–1992. סך הכול יוצרו 779,687 יחידות. בשנת 1985 זכתה מכונית ה"רנו 25" במקום השני בתחרות מכונית השנה באירופה. במקום הראשון זכתה "אופל קדט". 5 דלתות - הצ'בק 2 דלתות - קבריולה סדרה ראשונה - 1984–1988 סדרה שנייה - 1988–1992, (במנוע הורכב ממיר קטליטי) רדיו + 2 רמקולים (6 W) הגה כוח, חלונות חשמל מחשב עם מד דלק דיגיטלי, חלונות כהים, מגב על החלון האחורי, מיזוג אוויר כאופציה רדיו + 4 רמקולים, ( 20 W), חלונות חשמל בקרת אקלים, מושבים קדמיים מתכוונים - 7 עמדות, משענות ראש אחוריות מתכוונות, ABS TS, GTS - (יוצר בשנים 1984–1992) TX - (יוצר בשנים 1990–1992) TXE - (יוצר בשנים 1989–1992) TI - (יוצר בשנים 1990–1992) TXI - (יוצר בשנים 1991–1992) GTX - (יוצר בשנים 1984–1992) Injector V6 CL - (יוצר בשנים 1984–1988) TX-V6 - Injector V6 CL - (יוצר בשנים 1989–1992) V6 טורבו - (יוצר בשנים 1985–1990) V6 CL טורבו - (יוצר בשנים 1990–1992) GTD - מנוע דיזל, (יוצר בשנים 1984–1992) TD - מנוע דיזל, (יוצר בשנים 1984–1992) טורבו-DX מנוע דיזל, (יוצר בשנים 1984–1992) טורבו-D מנוע דיזל, (יוצר בשנים 1984–1992) רנו 25, שנת 1985 מנוע רנו 25, דגם GTX, מנוע 2,165 סמ"ק רנו 25, שנת 1990 - מבט לתא הנהג ולוח מחוונים רנו 25, שנת 1990 - מבט לתוך הרכב רנו 25, שנת 1988 רנו 25 רנו 25 מדיה וקבצים בנושא רנו 25 בוויקישיתוף
כד שבור

"כד שבור" (1963) הוא הדפס מאת האמן הישראלי אריה רוטמן. ההדפס "כד שבור", נוצר על ידי אריה רוטמן בשנת 1963. הוא נדפס במהדורה של 10 עותקים, כנראה, בסטודיו של האמן בקיבוץ עין המפרץ. הוא מציג דימוי של צורות ביו-מורפיות המסמלות חלקים של כד שבור. בין החלקים מופיע כתם אדום. חלקי הכד מעוטרים בסמנים מופשטים הכוללים קווים חופשיים וסימנים דמויי כתב, בסגנון שיאפיין את יצירתו של רוטמן בשנות ה-60 וה-70 של המאה ה-20. בנוסף, ברקע של חלקי הכד מופיע דימוי תצלום של אשה, שהועבר לפלטת התצריב בטכניקה צילומית של הליוגרבור (Heliograveur). ראו: מלר-ימגוצי, שיר (אוצרת), אריה רוטמן: אמן התחריט, מוזיאון הכט, אוניברסיטת חיפה, חיפה, 2013, עמ' 27-26 הליוגרבור היא צורה של דפוס שקע שמקורה במאה ה-19 ומשמשת לשעתוק תצלומים.
יריחו (נפה)

נפת יריחו (בערבית: محافظة أريحا) היא אחת מ-16 נפות הרשות הפלסטינית. הנפה ממוקמת במזרח יהודה ושומרון. בירת הנפה היא העיר יריחו. שטח הנפה הוא כ-593 קמ"ר. על פי מרשם האוכלסין של הלשכה הפלסטינית המרכזית לסטטיסטיקה לשנת 2007, בנפה התגוררו כ-42,320 נפשות, שחיו ב-7,615 משקי בית. מתוכם, 16,658 תושבים (או כ-39%) היו מתחת לגיל 15 וכ-19,137 (או 45%) היו פליטים רשומים. על פי מרשם האוכלסין לשנת 1997, בנפה התגוררו כ-32,713 נפשות. רשימת יישובים בנפת יריחו: יריחו עוג'ה א-תחתא פארעה אל-ג'יפתליק פסאיל נועימה עין א-דיוכ א-תחתה עין א-דיוכ אל-פוקא זובידאת מרג' נעג'ה עקבת ג'בר עין א-סולטאן מדיה וקבצים בנושא יריחו בוויקישיתוף GeoHive - Palestine population statistics, www.geohive.com (ארכיון) 2007 Locality Population Statistics הלשכה הפלסטינית המרכזית לסטטיסטיקה palestine refugees in the west bank מפקד אוכלסין 2007 המכון למחקר יישומי בירושלים, دليل التجمعات الفلسطيني - أريج, vprofile.arij.org
מיראך

מירָאך או β באנדרומדה (נקרא גם מיראט, מיראק, או אל-מיזר) הוא אחד הכוכבים הבהירים בקבוצת הכוכבים אנדרומדה. מכיוון שהוא כוכב משתנה הוא לפעמים הבהיר ביותר בקבוצה ולפעמים השני בבהירותו אחרי אלפרץ. שמו של הכוכב נגזר מהמילה הערבית ميزر "מיזר" שפרושו אבנט. מיקומו של מיראך הוא בערך באמצע הקשת המחברת את אלפרץ עם אלמאך (γ באנדרומדה) וניתן להיעזר בו על מנת לאתר את גלקסיית אנדרומדה ואת גלקסיית המשולש שנמצאות משני צידיו במרחקים דומים. מיראך הוא ענק אדום מסוג ספקטרלי M0 III שנמצא במרחק של כ-197 שנות אור ממערכת השמש. מסתו כ-3.7 מסות שמש, רדיוסו כ-85 רדיוסי שמש - בערך כרדיוס המסלול של כוכב חמה, והוא מאיר בעוצמה של קרוב לפי 500 מעוצמת ההארה של השמש באור נראה. בשל טמפרטורת פניו הנמוכה יחסית, שמוערכת בכ-3,800 קלווין, רוב קרינתו היא בתחום התת-אדום כך שעוצמת הארתו הכוללת גדולה פי 4 ועומדת על פי 1,900 מעוצמת ההארה של השמש. בהירות נראיתו של מיראך משתנה באופן סדיר למחצה בין דרגות בהירות 2.01 ו-2.1. למרות מרחקו יש למיראך תנועה עצמית של כחמישית שניית קשת בשנה, מה שגרם להנחה שהוא קרוב יותר ולכן נכנס לקטלוג גליזה לכוכבים קרובים תחת הציון גליזה 53.3. למיראך יש בן זוג עמום מאוד עם בהירות מדרגה 14. מדובר ככל הנראה בננס אדום המקיף את מיראך במרחק של כ-1,700 יחידות אסטרונומיות, פי 40 מהמרחק של פלוטו מהשמש. מדיה וקבצים בנושא מיראך בוויקישיתוף מיראך באתר של ג'ים קלר מיראך, בבסיס הנתונים SIMBAD לגרמי שמיים אסטרונומיים Philip M. Bagnall: The Star Atlas Companion: What you need to know about the Constellations, p. 19 SIMBAD: Mirach A. Alonso, M. Salaris, S. Arribas, C. Martínez-Roger & A. Asensio Ramos: The effective temperature scale of giant stars (F0-K5). III. Stellar radii and the calibration of convection, Astronomy and Astrophysics, vol. 355, p. 1062 (2000) J. Luyten: NLTT 3848, NLTT Catalogue (1979) Richard H. Allen: Star Names: Their Lore and Meaning, p. 36 SIMBAD: Gliese 53.3
תומאס דאוסגור

תומאס דאוסגור (בדנית: Thomas Dausgaard, נולד ב-4 ביולי 1963 בקופנהגן) הוא מנצח דני. מאז 1997, דאוסגור הוא המנצח הראשי של התזמורת הקאמרית השוודית. בשנים 2004-2001, היה מנצח אורח ראשי של התזמורת הסימפונית הלאומית של דנמרק (DNSO), והיה למנצחה הראשי בשנת 2004, המנצח הדני הראשון בתפקיד זה. במרץ 2006 הוארך החוזה ההתחלתי שלו עם התזמורת עד 2010. הוא סיים את כהונתו בתזמורת הדנית הלאומית עם תום עונת 2011-2010, ולאחר זאת היה למנצח כבוד (æresdirigent) שלה. מחוץ לדנמרק, ניצח דאוסגור לראשונה כאורח על תזמורת סיאטל במרץ 2013. באוקטובר 2013 מינתה תזמורת סיאטל את דאוסגאר למנצח אורח הראשי הבא שלה, החל בעונת 2015-2014, בחוזה התחלתי לשלוש שנים במרץ 2016 הודיעה תזמורת סיאטל על הארכת החוזה של דאוסגאר כמנצח אורח ראשי עד עונת 2020-2019, אז התחיל את תפקידו כמנהל המוזיקלי של תזמורת זאת. בינואר 2022 התפטר מתפקידו בתזמורת סיאטל. במרץ 2015 הודיעה התזמורת הסימפונית הסקוטית של ה-BBC על מינוי דאוסגור למנצח הראשי הבא שלה, החל בעונת 2017-2016. בשנת 2022 סיים את תפקידו בתזמורת. דאוסגור מנצח בקביעות על המוזיקה של פר נורגארד, שהקדיש לו את יצירתו "Terrains Vagues". דאוסגור ניצח על כמה הקלטות של מוזיקה דנית וסקנדינבית, לחברות התקליטים צ'אנדוס ודה קאפו, בהן יצירות מאת פר נורגארד. לדאוסגור ואשתו, הלה הנצר, שלושה בנים. דאוסגור הקליט מוזיקה דנית וסקנדינבית אחרת לחברות צ'אנדוס ודה קאפו. כמו כן החל בהקלטת סדרה של יצירות מאת בטהובן וסימפוניות של ושומאן. תומאס דאוסגור, באתר ספוטיפיי תומאס דאוסגור, באתר AllMusic (באנגלית) תומאס דאוסגור, באתר MusicBrainz (באנגלית) תומאס דאוסגור, באתר Discogs (באנגלית) תומאס דאוסגור, באתר Songkick (באנגלית) <Biography Biographical information DNSO Danish-language biography of Dausgaard תומאס דאוסגור, באתר BBC Music Chandos page on recording of Per Nørgård's Symphony No. 6 and Terrains vagues http://www.imgartists.com/?page=news/index.html&id=45 תומאס דאוסגור מאריך את החוזה עם התזמורת הדנית הלאומית עד 2010 24 במרץ 2006 http://www.seattlepi.com/news/article/Danish-conductor-wields-a-bold-and-energetic-baton-1109748.php "מנצח דני מניף שרביט נועז ונמרץ" 14 במרץ 2013 http://www.seattletimes.nwsource.com/html/localnews/2021945990_principalguestdausgaardxml.html סיאטל טיימס, "מאסטרו דני למנצח אורח ראשי, 2 באוקטובר 2013 http://www.bbc.co.uk/mediacentre/latestnews/2015/thomas-dausgaard-sso "מנצח ראשי חדש הוכרז בפתיחת עונת 2016-2015 של התזמורת" 11 במרץ 2015 [1] אנדרו קלמנטס, הגרדיאן: נורגארד, " Terrains Vagues" סימפוניה מס' 6 התזמורת הסימפונית הלאומית של דנמרק, 20 בספטמבר 2009 https://www.theguardian.com/music/2009/apr/03/per-norgard-symphonies-3-7 אנדרו קלמנטס, הגרדיאן, הסימפונית מס' 3 ו-7 של נורגארד, 3 באפריל 2009 http://www.kristeligt-dagblad.dk/artikel/379960:Mennesker--En-passioneret-dirigent קריסטליגט דאגבלאט, 9 בספטמבר 2010
קבוצת שגריר

קבוצת שגריר שירותי רכב בע"מ היא חברה ישראלית המספקת שירותי דרך לרכב, שירותי מוסך ופחחות. הקמת החברה החלה בסוף שנת 1983, כאשר חברות הביטוח "הסנה" ו"הפניקס יחד עם חברת "דלק" רכשו את חברת שירותי הגרירה "מגור", אחר כך רכשו חברה נוספת ו"שגריר" החלה לפעול בינואר 1984. בשנת 1990 היו לחברה כ-300 אלף מנויים. בשנת 2004 נמכרה החברה לחברת ההשקעות DBSI. הרכישה בוצעה באמצעות חברת "פוינטר טלוקיישן" המספקת שירותי איתור ומיגון לרכב, בה גם החזיקה DBSI. בשנת 2016 התפצלה מחברת פוינטר והונפקה בבורסה לניירות ערך בתל אביב, ובכך הפכה לחברה ציבורית. הפעילות המרכזית של חברת שגריר הוא בתחום שירותי הדרך והגרירה. יש לה מערך של מכונאים, חשמלאי רכב וגוררים הפרוש בכל רחבי ישראל, המעניק שירותי דרך למנויי החברה. לצד שירותי הדרך והגרירה, לשגריר רשת ארצית של מרכזי שירות המתמחים בפחחות וצבע לרכב. במרכזי השירות מטפלים ברכבים לאחר תאונה בהשבת הרכב לתקינות, תיקוני פחחות צביעה איכותית. המרכזים נמצאים "בהסדר" עם רוב חברות הביטוח ומסייעים בתביעות צדי ג' ללקוחות, סוכני ביטוח וחברות הביטוח. קבוצת שגריר מחזיקה ב–72% מחברת Car2Go הפועלת בתחום שיתוף מכוניות בישראל. בשנת 2018 קבוצת שגריר הקימה חברת בת בשם "מסה-ית" העוסקת בתחום שירותי תובלה והובלת מטען כבד. אתר האינטרנט הרשמי של קבוצת שגריר אתר האינטרנט הרשמי של קבוצת שגריר קבוצת שגריר שירותי רכב בע"מ, באתר הבורסה לניירות ערך בתל אביב קבוצת שגריר שירותי רכב בע"מ, באתר "מאיה" קבוצת שגריר, באתר Crunchbase (באנגלית) שגריר: נתונים כספיים באתר מאי"ה. הפניקס" מצטרפת " ל"הסנה" ו " דלק" בחברת הגרירה, דבר, 22 בדצמבר 1983 גבי קרטין, במ.מ.סי. זול יותר, חדשות, 11 ביוני 1984 אהרן פריאל, שגריר הגוררים, מעריב, 7 בפברואר 1989 מהבוקר עוברים 70 אלף מנויי לב־מנוע למ.מ.ס.י, חדשות, 23 ביולי 1991 גולן פרידנפלד, ‏חברת שגריר נמכרת לקבוצת DBSI של בן-שלום ודותן תמורת 200 מיליון שקל, באתר גלובס, 22 ביוני 2004 רותם שטרקמן, DBSI רוכשת את שגריר מידי כלל ביטוח, הפניקס ודלק רכב תמורת 200 מיליון שקל, באתר הארץ, 23 ביוני 2004 אסף בר-שי, "שגריר פוינטר" יוצאת לדרך: שגריר תימכר לחברת איתור הרכב פוינטר תמורת 200 מיליון שקל, באתר TheMarker‏, 29 בדצמבר 2004 גולן פרידנפלד, ‏יוסי בן שלום: "בכוונתנו להנפיק את נקסוס בתל אביב במהלך השנה הבאה", באתר גלובס, 14 באוקטובר 2004 עמרי זרחוביץ', שגריר מתפצלת מפוינטר ותירשם למסחר בתל אביב, באתר TheMarker‏, 29 במאי 2016 מירב מורן, אורן דורי, מ-0 ל-100: כך נהפכה קאר טו גו למכונית הכסף, באתר TheMarker‏, 15 במרץ 2018
רנו 7

רנו 7 (צרפתית: Renault 7) היא מכונית סופרמיני, 4 דלתות, אשר יוצרה על ידי חברת FASA-Renault הספרדית, חברת בת של יצרנית כלי הרכב הצרפתית רנו. בין השנים 1974–1984 יוצרו כ-140,000 יחידות. בשנת 1979 הדגם עבר עיצוב מחדש. דגם הרנו 7 התבסס על דגם הרנו 5, מכנית היה זהה לדגם ה"רנו 5", אבל במקום תצורת 5 הדלתות של הרנו 5, (הצ'בק) דגם הרנו 7 נבנה בתצורת "3 קופסאות", ובמקום הדלת החמישית תא המטען הוגדל. הבלמים של הרנו 7 היו בלמי דיסק מלפנים ובלמי תוף מאחור. הוקמה בשנת 1951–2000 ב- Valladolid שבספרד. שם החברה עד שנת 1965 היה: Fabricacion de Automoviles Sociedad Anonima de Valladolid. בשנת 1965 חברת רנו הגדילה את חלקה ב- FASA-Renault מ-15% ל- % 49.9 ושם החברה שונה ל-FASA-Renault. משנת 1976 חברת רנו שלטה בחברת FASA-Renault. רנו 7, שנת 1978 רנו 7 רנו 7 רנו 7 רנו 7 מדיה וקבצים בנושא רנו 7 בוויקישיתוף
רוברט ריטנברג

רוברט ריטנברג (באנגלית: Robert Rittenberg; ‏2 בנובמבר 1933 - 21 במאי 2016), הוא אתלט יהודי-אמריקאי בעבר, אחד מאצני המשוכות המהירים בארצות הברית בשנות ה-50, אלוף המכביות (הרביעית 1953 והחמישית 1957) בעל 11 מדליות, מהן 5 זהב, 5 כסף ו-1 ארד. ריטנברג למד באוניברסיטת הרווארד. בתחרויות האתלטיקה של המכביה הרביעית שנערכו בסוף ספטמבר 1953 זכה ריטנברג ב-4 מדליות אישיות, 2 זהב ו-2 כסף. מדליות זהב, בריצת 200 מטר משוכות בתוצאה של 24.7 שניות ובקפיצה משולשת בתוצאה של 13.63 מטר, לפני דוד קושניר (13.58 מטר) וברל'ה זילברברג (13.26 מטר), שניהם מישראל. מדליות כסף, בריצת 110 מטר משוכות בתוצאה של 14.9 שניות, אחרי י. גולדברג מארצות הברית (14.9 שניות) ולפני נ. לוריא מדרום אפריקה (15.1 שניות) ובקפיצה לרוחק בתוצאה של 6.74 מטר, אחרי דוד קושניר (6.77 מטר) ולפני לוינזון מארצות הברית (6.58 מטר). בתחרות בין אוניברסיטת ייל לאוניברסיטת הרווארד שנערכה ב-21 במאי 1955 סייע ריטנברג להרווארד לנצח לאחר שזכה ב-4 תחרויות וסיים שני בשתי תחרויות והביא 26 נקודות. בתחרות שנערכה בקומפטון קליפורניה ב-5 ביוני 1956 קבע ריטנברג בריצת 400 מטר משוכות שיא אישי חדש של 51.6 שניות. שלושה שבועות לאחר מכן, במבחנים האמריקאים לאולימפיאדת מלבורן (1956) שנערכו בלוס אנג'לס ב-29 ביוני הוא סיים במקום חמישי בריצת 400 מטר משוכות בתוצאה של 51.9 שניות ולכן הוא לא נכלל במשלחת האמריקאית למשחקים. באליפות ארצות הברית שנערכה בבייקרספילד קליפורניה באותה שנה הוא סיים חמישי בריצת 400 מטר משוכות בתוצאה של 52.2 שניות. בתחרויות האתלטיקה של המכביה החמישית שנערכו בשנת 1957 זכה ריטנברג ב-7 מדליות, 3 זהב, 3 כסף ו-1 ארד. מדליות זהב, בריצת 110 מטר משוכות בתוצאה של 14.8 שניות, לפני מייק הרמן מארצות הברית (15.2 שניות), בריצת 200 מטר משוכות בתוצאה של 24.4 שניות, לפני הרי קיין מאנגליה (25.3 שניות) ואלן קליין מארצות הברית (27.0 שניות) ובכך הגן על תוארו ובריצת שליחים 4x400 מטר בשיא מכביה חדש של 3:22.6 דקות, לפני דרום אפריקה (3:23.4 דקות) וישראל (3:35.1 דקות). מדליות כסף, בריצת 400 מטר משוכות בתוצאה של 54.8 שניות, אחרי הרי קיין (54.2 שניות), בקפיצה לגובה בתוצאה של 1.80 מטר, אחרי אריה קלינשטוב-נווה (1.85 מטר) ולפני אריק איינשטיין (1.75 מטר), שניהם מישראל ובקפיצה משולשת בתוצאה של 13.80 מטר, אחרי ב. בורשטיין מאוסטרליה (13.84 מטר) ולפני זאב רייס מישראל (13.54 מטר). מדליית ארד, בקפיצה לרוחק בתוצאה של 6.86 מטר, אחרי דוד קושניר (6.97 מטר) ומייק הרמן (6.96 מטר). ריצת 400 מטר משוכות: 51.6 שניות (1956) רוברט ריטנברג, באתר Track and Field (גברים) רוברט ריטנברג, באתר Track and Field Statistics (באנגלית) טבלאות ושיאים של השגי 6 המכביות ושל ישראל, מעריב, 22 באוגוסט 1965 ‏Robert Rittenburg, אתר בביטוח לאומי ארצות הברית – רשימת פטירות (SSDI) אלופי המכביה מארה"ב יגנו על תוארם במכביה החמישית, הצופה, 8 באוגוסט 1957 A Timeline of Tradition - A Day To Remember, באתר Harvard University (באנגלית) רוברט ריטנברג - המבחנים האמריקאים למשחקים האולימפיים, עמוד 110 רק שלושת האתלטים הראשונים בכל ענף, זכו לייצג את ארצות הברית במשחקים האולימפיים. במשחקים עצמם זכו האמריקאים בכל שלוש המדליות בריצת 400 מטר משוכות כשהזוכה במדליית הארד קובע תוצאה של 51.6 שניות
קלייטון מרפי

קלייטון מרפי (באנגלית: Clayton Murphy; נולד ב-26 בפברואר 1995) הוא אתלט אמריקאי, זוכה מדליית ארד אולימפית (ריו דה ז'ניירו 2016) ואלוף המשחקים הפאן-אמריקאיים (טורונטו 2015) בריצת 800 מטר. מרפי גדל בחוות חקלאית באוהיו, בנם של מלינדה ומרק. ב-2013 החל ללמוד באוניברסיטת אקרון והיה חבר בנבחרת האתלטיקה של המוסד. ב-2015 סיים שלישי באליפות ה-NCAA באתלטיקה באולם בריצת 800 מטר ושלישי באליפות ה-NCAA באצטדיון בריצת 800 מטר. באליפות ארצות הברית באתלטיקה סיים רביעי בריצה זו ונבחר לסגל הנבחרת למשחקים הפאן-אמריקאיים, בתחרויות שנערכו בטורונטו ביולי 2015 זכה במדליית זהב בתוצאה של 1:47.19 דקות. באליפות צפון אמריקה, מרכז אמריקה והאיים הקריביים שהתקיימה באותה שנה זכה במדליית כסף בתוצאה של 1:46.38 דקות. באליפות העולם שנערכה בבייג'ינג, סין באוגוסט הוא סיים במקום 14 בריצת 800 מטר בתוצאה של 1:46.28 דקות. באליפות ה-NCAA באתלטיקה באולם שנערכה במרץ 2016 הוא זכה במדליית זהב בריצת 800 מטר ובאליפות ה-NCAA באתלטיקה שנערכה ביוני אותה שנה הוא זכה במדליית זהב בריצת 1500 מטר. במבחנים האמריקאים לאולימפיאדת ריו דה ז'ניירו (2016) הוא ניצח בריצת 800 מטר בשיא אישי של 1:44.76 דקות. במשחקים האולימפיים עצמם, הוא זכה במדליית ארד בריצת 800 מטר בשיא אישי של 1:42.93 דקות, אחרי דייוויד רודישה מקניה (1.42.15 דקות) תאופיק מחלופי מאלג'יריה (1.42.61 דקות). באליפות ארצות הברית באולם שנערכה במרץ 2017 הוא זכה בריצת 1000 מטר. באליפות העולם שנערכה בדוחה, קטר ב-1 באוקטובר 2019 הוא סיים במקום שמיני בריצת 800 מטר בתוצאה של 1:47.84 דקות. ריצת 800 מטר: 1:42.93 דקות, 2016 ריצת 1500 מטר: 3:36.23 דקות, 2017 ריצת 800 מטר: 1:45.94 דקות, 2019 ריצת 1500 מטר: 3:37.40 דקות, 2019 ריצת 3000 מטר: 8:16.70 דקות, 2017 מדיה וקבצים בנושא קלייטון מרפי בוויקישיתוף קלייטון מרפי, ברשת החברתית אקס (טוויטר) קלייטון מרפי, באתר olympedia.org קלייטון מרפי, באתר התאחדות האתלטיקה הבין-לאומית קלייטון מרפי, באתר ליגת היהלום קלייטון מרפי, באתר Track and Field (גברים) קלליטון מרפי באתר התאחדות האתלטיקה האמריקאית How an Ohio Pig Farm Raised an Olympian, אתר runnersworld.com, ‏14 ביולי 2016
Occidentali's Karma

"Occidentali's Karma" (בעברית: "קארמה מערבית" או "קארמה של המערב") הוא השיר שייצג את איטליה בתחרות האירוויזיון 2017 בקייב, שם הגיע למקום השישי. השיר זכה בפסטיבל סן רמו 2017 ובוצע על ידי הזמר האיטלקי פרנצ'סקו גבאני, שגם כתב את השיר ביחד עם פיליפו גבאני, פאביו אילאקווה ולוקה קיראוולי. ב-24 באפריל 2017 חצה השיר את רף ה-100 מיליון צפיות ביוטיוב ובכך היה הראשון מבין שירי האירוויזיון להגיע להישג זה. לדבריו של גבאני, מילות השיר לועגות למערביים שמאמינים שהם יכולים לקחת את תרבות המזרח ולהעביר אותה "מערביזציה". השיר מצטט היבטים מזרחיים ואלמנטים מהדתות הדהרמיות כמו בודהה ונירוואנה כמו כן גם התפתחות האדם מהקוף, רעיון שקיבל מהספר הקוף העירום של שנכתב על ידי הזואולוג הבריטי דזמונד מוריס. השיר מתחיל עם התייחסות למחזה המלט של ויליאם שייקספיר, גבאני רוצה להדגיש עד כמה החברה המודרנית מחולקת בין הפיתוי של רוחניות לבין ההכרח להיראות, הוא מתאר אנשים כ"מכורי-סלפי-אנונימיים". כמו כן, גבאני מותח ביקורת על מגמת האַנגליזציה של השפה האיטלקית. מידע על היצירה "Occidentali's Karma" באתר מיוזיק בריינז מידע על הסינגל "Occidentali's Karma" באתר מיוזיק בריינז מידע על היצירה "Occidentali's Karma" באתר Discogs סרטון השיר "Occidentali's Karma" באתר יוטיוב שיא זה איננו רשמי כיוון שהווידאו לא הועלה לערוץ היוטיוב הרשמי של האירוויזיון ובנוסף זו היא גרסה מוארכת החוצה את מגבלת הזמן של 3 דקות, הזמן המקסימלי המותר לפי כללי התחרות.
1010-1019 לפנה"ס

שימו לב: ערך זה מכיל אירועים מן השנים 1019 - 1010 לפני הספירה 1012 לפנה"ס - אכאסטוס, ארכון אתונה מת לאחר שלטון של 36 שנים. הוא מוחלף על ידי בנו, ארכיפוס. 1012 לפנה"ס - ליקוי חמה נצפה בעיר אוגרית בשעה 6:09 - 6:39 בבוקר ב-9 במאי. 1010 לפנה"ס - עוזה, תושב יהודה, מת לאחר שנגע בארון הקודש (תאריך משוער; ספר שמואל ב', פרק ו', פסוקים ו'–ז') שאול מולך על ישראל. שמואל הנביא שאול מלך ישראל. ערך זה הוא קצרמר בנושא כרונולוגיה. אתם מוזמנים לתרום לוויקיפדיה ולהרחיב אותו.
1020-1029 לפנה"ס

שימו לב: ערך זה מכיל אירועים מן השנים 1029 - 1020 לפני הספירה 1027 לפנה"ס - תיארוך סיום שליטת שושלת שאנג בסין והתחלת שושלת ג'ואו. שאול מלך ישראל. 1025 לפנה"ס - התמוטטות יוון המיקנית מסתיימת. 1025 לפנה"ס - חורבן טרויה. שמואל הנביא. שאול מלך ישראל. ערך זה הוא קצרמר בנושא כרונולוגיה. אתם מוזמנים לתרום לוויקיפדיה ולהרחיב אותו.
1030-1039 לפנה"ס

שימו לב: ערך זה מכיל אירועים מן השנים 1039 - 1030 לפני הספירה 1039 לפנה"ס - אמנמניסו מלך מצרים מת ומוחלף על ידי פסוסנס הראשון. 1031 לפנה"ס - שלמנאסר השני מחליף את אביו אשורבניפל הראשון ומתמנה למלך אשור. הר הגעש בלקנאפ מתפרץ במדינת אורגון, ארצות הברית. שאול מלך ישראל. שמואל הנביא. שאול מלך ישראל. ערך זה הוא קצרמר בנושא כרונולוגיה. אתם מוזמנים לתרום לוויקיפדיה ולהרחיב אותו.
פיג'ו 104

פיג'ו 104 היא מכונית סופרמיני אשר יוצרה על ידי חברת פיג'ו הצרפתית בין השנים 1972–1988. סך הכול יוצרו 1,624,992 יחידות. 4 דלתות, 5 מקומות (1976-1972) 3 דלתות האצ'בק, 4 מקומות (1988-1974), דגם קופה 5 דלתות האצ'בק, 5 מקומות (1988-1976) פיג'ו 104 פיג'ו 104 L פיג'ו 104 GL פיג'ו 104 GLS פיג'ו 104 SL פיג'ו 104 Sundgau פיג'ו 104 SR פיג'ו 104 S פיג'ו 104 קופה ZL פיג'ו 104 קופה ZA פיג'ו 104 קופה Z פיג'ו 104 קופה ZR פיג'ו 104 קופה ZS פיג'ו 104 קופה ZS2 יוצרו כ-1,000 יחידות. (שנת 1979). בעל מנוע 4 צילינדרים, 1,360 סמ"ק המפתח 91 כ"ס. מהירות השיא של הדגם הייתה 173 קמ"ש. בשנת 1979 במרוץ "24 השעות" (24 Heures de Chamonix), הגיעו דגמי ה-ZS 2 למקומות ראשון ושני. פיג'ו 104, קופה פיג'ו 104 - 4 דלתות פיג'ו 104, 5 דלתות פיג'ו 104 דגם GL, שנת 1983 פיג'ו 104 דגם ZS פיג'ו פיג'ו 106 מדיה וקבצים בנושא פיג'ו 104 בוויקישיתוף
שכם (נפה)

נפת שכם או נפת נבלוס (בערבית: محافظة نابلس) היא אחת מ-16 נפות הרשות הפלסטינית. הנפה ממוקמת במזרח יהודה ושומרון. בירת הנפה היא העיר שכם. שטח הנפה הוא כ-605 קמ"ר. על פי מרשם האוכלסין של הלשכה הפלסטינית המרכזית לסטטיסטיקה לשנת 2007, בנפה התגוררו כ-320,830 נפשות, שחיו ב-59,663 משקי בית. מתוכם, 125,572 תושבים (או כ-39%) היו מתחת לגיל 15 וכ-81,182 (או 25%) היו פליטים רשומים. על פי מרשם האוכלסין לשנת 1997, בנפה התגוררו כ-261,340 נפשות. שכם ביישובים הבאים מתגוררים למעלה מ-4,000 תושבים: עקרבה עסירה א-שמאלייה ביתא חווארה ג'מאעין קבלאן סבסטיה בית פוריכ ביישובים הבאים מתגוררים למעלה מ-1,000 תושבים: עסירה אל-קבלייה עזמוט עוורתא אל-באד'אן בלאטה אל-בלד בית דג'ן בית חסאן בית איבא בית אימרין בית וזן בזאריה בורין בורקה ג'אלוד דיר אל-חטב דיר שרף דומא עינאבוס פורוש בית דג'ן איג'ניסיניא ג'וריש כפר קליל לובאן א-שרקיה מג'דל בני פדיל מדאמא א-נאקורה א-נסאריה אודלה עוסארין קריות קוסין קוסרה רוג'ייב סאלם סרה א-סאוויה תלפית טלוזה תל עוריף יאנון יאסיד יתמא זאוואתא זיתא ג'מעין אל-עקרבניה עסכר בלאטה עין בית אל-מא מדיה וקבצים בנושא שכם בוויקישיתוף GeoHive - Palestine population statistics, www.geohive.com (ארכיון) 2007 Locality Population Statistics הלשכה הפלסטינית המרכזית לסטטיסטיקה palestine refugees in the west bank מפקד אוכלסין 2007